ལོ་གཅིག་སྔོན་གྱི་ཟླ་དྲུག་པའི་ཚེས་གསུམ་ལ་ང་རང་པེ་ཅིང་འོང་དུས།དང་པོར་མིང་མེད་པའི་རྒྱ་མཚོ་འདིའི་ཁ་རུ་སླེབས།སྐབས་དེར་ངས་རྒྱ་མཚོ་མཐོང་བ་ཐེངས་དང་པོ་ཡིན།དེའི་ཕྱིར་ཟླ་དྲུག་པའི་ཚེས་གསུམ་ནི་ངའི་སྐྱེས་སྐར་ལ་བརྩིས་པ་ཡིན།རྒྱུ་མཚན་ང་རང་འཇིག་རྟེན་འཁྱག་པ་འདིའི་ནང་ནམ་ཞིག་སླེབས་པ་ཨ་མ་ལའང་གསལ་ཆ་མི་འདུགལོ་གཅིག་གི་སྔོན་གྱི་ཉིན་དེར་ང་རང་ཉིན་གང་བོར་རྒྱ་མཚོ་ལ་བལྟས་ནས་སྐྱེས་སྐར་གཏོང་བ་ཡིན།ཕྱི་དྲོ་མཚམས་སྤྲིན་ཤར་ཡོང་དུས་རྒྱ་མཚོའི་ངོས་སུ་མེ་འབར་བ་བཞིན་དམར་ལམ་ལམ་དུ་གྱུར་སོང་།སྐབས་དེར་ངས་རང་གི་སྐྱེས་སྐར་གྱི་སྨོན་ཚིག་ཅིག་ཐེ་ཚོམ་མེད་པར་ཁ་ནས་ཤོར།